

|  |  |
| --- | --- |
| **Општи подаци о наставној јединици** | |
| Предмет | Енглески језик |
| Назив наставне јединице | **Different customs** |
| Разред | VII |
| Аутор наставне јединице | Мирослав Мишић |
| Школа | ОШ „Јован Јовановић Змај” Врање |
|  |  |
| Тип часа | Утврђивање |
| Наставне методе | Вербална, текстуална, аудитивна, кооперативна, дијалошка |
| Облици рада | Фронтални, индивидуални, рад у пару, групни |
| Циљеви (укратко навести циљеве који се желе постићи наведеним активностима) | Разумевање прочитаног текста; - Савладавање нових речи и израза; - Навикавање на отвореност у комуникацији;  - Разговор о обичајима (квиз о различитим обичајима широм света); - Увежбавање употребе прилога; - Усклађивање интонације, ритма и висине гласа са комуникативном намером; - Развијањe толерантности према различитостима: друштвеним и културним разликама;  - Оспособљавање ученика да прихватају разлике, да схвате:  да свако има право на своју културу, веру и језик; да свако има право на недискриминацију; |
| Исходи (таксативно какве исходе очекујемо после наведених активности, тј. шта ће ученици усвојити /разумети/освестити /урадити после активности) | Ученици ће: - Разумети прочитани текст; - Бити подстакнути на отвореност у комуникацији; - Савладати нове речи и изразе; - Правилно користити прилоге; - Писати о обичајима у својој земљи; - Схватити значај познавања различитих култура, њихове традиције и начина живота; - Схватити да свако има право на своју културу, веру и језик; Да свако има право на недискриминацију; - Повећати ниво свести о недискриминацији, поштовању различитости. |
| Ток часа (навести сценарио наставне јединице , тј. уводне централне и завршне активности. Одредити и оријентациони временски оквир за активности – навести трајање активности у минутима) | Уводни део (5 минута):  Кратак разговор на тему обичаја. Ученици набрајају обичаје за које су чули, а који се упражњавају у њиховој или некој другој земљи.  Централни део часа (30 минута):  Ученици читају и слушају текст квиза Travel smart. Покушавају да дају тачне одговоре на квиз питања, а затим проверавају у решењима датим на стр. 99. Разумевање прочитаног текста се проверава кроз вежбања Comprehension Check, као и кроз питања која наставник поставља.  Наставник наводи ученике да искажу мишљење о томе да ли је различитост међу људима у култури, језику, обичајима, услов за дискриминацију:  -Да ли различитост у обичајима аутоматски значи и дискриминацију?  -Да ли очување идентитета води ка дискриминацији?  -Да ли се због неких обичаја јављају погрешне представе и генерализације припадника неких група?  -Да ли сте чули за стереотипе и предрасуде? Објаснити.  -Да ли се због различитости обичаја долази до социјалне изолације? Објаснити.  Ученици дају своје мишљење и истичемо да не можемо сви на овој планети да будемо исти, да свако има право да буде различит и да у томе лежи богатство тј. да свако има право на своју културу, веру и језик.  -Да ли вам се десило да вас неко дискриминише због неке ваше различитости? Како се то десило?  -Да ли су вам познати појединци или групе који су дискриминисани, над којима се врши неки од облика насиља само зато што је припадник те групе? Наведите примере.  -Како процењујете ситуацију у вези са дискриминацијом у школском окружењу?  Наставник говори о дискриминацији и презентује изводе из истраживања...(Прилог 1, Прилог 2)  Вежба 3, уџбеник: прилози (Прилог 3). Ученици обраћају пажњу на грађење и употребу прилога. Након објашњења наставника, самостално раде вежбу.  Вежба 4 – писање: ученици самостално пишу е-маил пријатељу који први пут долази у нашу земљу A visit to my country, описујући неке од обичаја истичући права детета која се јако поштују. Ученици користе Writing guide pomoć.  Завршни део часа (10 минута):  Неколико ученика чита своје радове уз кратак коментар наставника и осталих ученика. Наставник одговара на евентуална питања ученика у вези са наставном јединицом.  Евалуација часа. |
| Елементи права детета у наставној јединици  (детаљно навести шта су све елементи који указују на права/о детета у одређеној наставној јединици, на које све начине наставна јединица подстиче ученике да размишљају о правима). | - Дете има право на уживање сопствене културе, вере и на коришћење свог језика; - Прихватање и уважавање различитости међу људима.  **- Члан 2.** Право на недискриминацију. |
| Материјал (таксативно навести материјале који се користе за реализацију наставне јединице, а примерак сваког материјала доставити у прилогу). | Уџбеник Messages 3 за 7. razred, Klett, 2011.  - Аудио ЦД |

**Прилог 1.**

(Преузето из приручника за наставнике за рад са децом виших разреда основне школе Права детета у образовању, Права детета у образовном систему, Ужички центар за права детета 2013)

Члан 2. НЕДИСКРИМИНАЦИЈА (из Конвенције о правима детета)

Сва права примењују се на сву децу без дискриминације. Државе имају обавезу да штите децу од свих облика дискриминације и да предузимају позитивне акције у циљу промоције њихових права.

**ДИСКРИМИНАЦИЈА**

**Дискриминација је свако разликовање, искључивање, ограничавање или давање првенства које се заснива на неком недозвољеном разлогу и има за циљ или последицу угрожавање или онемогућавање људских права и основних слобода.**

Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства.

Суштина принципа недискриминације члана 2. Конвенције о правима детета је да се сва права примењују на свако дете, без изузетка, и да је обавеза државе да деци пружи заштиту од било ког облика дискриминације. Недискриминација се заснива на основном начелу савременог права о једнакости свих људи. Свака држава дужна је да спречава и санкционише дискриминацију да би обезбедила остваривање међународно гарантованих људска права.

Конвенцијом се забрањује дискриминација по више основа: *према раси, боји, полу, језику, религији, политичким или другим уверењима, националном, етничком или социјалном пореклу, имовинском стању, онеспособљености, рођењу или другом статусу детета, његових родитеља, законских старатеља или чланова породице.*

**Дискриминација се често назива и предрасуда у акцији**

Дискриминација је третирање људи на различите начине. То шта мислимо о појединцу/групи, утиче на начин на који се према њима понашамо. Уколико мислимо да је нека група лоша, онда оправдавамо и дискриминацију припадника те групе, тј. ускраћивање права (нпр. на основу уверења да су ромска деца прљава, мислимо да је “у реду/оправдано” да им се забрањује улаз на базен, док је деци из других група улаз дозвољен и без претходне провере њиховог нивоа хигијене)

**Прилог 2. Истраживање**

**Изводи из иницијалног истраживања:** **Испитивање капацитета школа за примену права детета у образовном систему** (Ужички центар за права детета, 2013).

Мишљење ученика седмог и осмог разреда о дискриминацији:

* У школи постоји дискриминaциja учeникa и ускрaћивaњe пojeдиних прaвa.
* Највише је дискриминације због: физичких могућности, телесног изгледа, националне припадности и боје коже.
* Најмање је дискриминације због: политичког уверења, социјалног порекла, пола, вероисповести и односа према вери.
* Деца сматрају да у школи постоји дискриминација и према: успеху, физичком изгледу, интeрeсoвaњу (музикa, клуб зa кojи нaвиja и сл).

**Прилог:3**

Prilozi: Travel Smart

1. In English speaking countries, if you accidentally walk into someone, you should smile politely and say…

a) ’Pardon? ’ b) ’Nice to meet you. ’ c) ’Sorry. ’

2. When you have soup in Japan, to show you like it you should…

a) eat noisily. b) burp . c) lick the bowl when you finish.

3. In China, a popular way to greet someone is to ask…

a) ’Where have you been? ’ b) ’Have you eaten? ’ c) ’What are you doing here?

4. Before they eat, people in Britain usually say…

a) ’Well done. ’ b) ’You’re welcome. ’ c) nothing

5. When people in Greece nod their head, they mean…

a) ’Yes . ’ b) ’No. ’ c) I’m not sure. ’

6. In Brazil, you usually take purple flowers when you…

a) go to a wedding . b) go to a funeral. c) visit someone’s home for the first time.

7. The ’thumbs up’ sign means ’OK!’ in Britain, but in Germany it can mean…

a) ’Go away! ’ b) ’I don’t agree! ’ c) the number one

8. In Thailand, it’s rude to…

a) shake hands. b) touch a person on the head. c) show your teeth when you laugh